als_Latn dik_Latn sag_Latn
eBay po i këshillon përdoruesit që të përditësojnë menjëherë llogaritë e tyre, megjithatë shumë prej tyre janë të interesuar të dinë se çfarë ka ndodhur me të dhënat e tyre dhe çfarë duhet të bëjnë për t’i mbajtur ata të sigurta.
Sulmi kibernetikë, që u konfirmua nga hetuesit këtë javë, ka ndodhur nga fundi i muajit shkurt dhe fillimi i marsit, ku piratët kibernetikë kanë vjedhur informacione, si emrat e përdoruesve, adresat e mesazheve elektronike, numrat e telefonit dhe datat e lindjes. Piratët kibernetikë gjithashtu kishin qasje në fjalëkalimet, por ata ishin të koduara, kështu që ishte e pamundur që të vidheshin.
eBay tha se piratët kibernetikë arritën të aksesonin këto të dhëna nëpërmjet informacionit të regjistrimit të punonjësit, megjithatë nuk janë marrë informacionet financiare. Informacionet e kartave të kreditit janë të sigurta, edhe pse ekspertët mendojnë se pasojat e shkeljes së sigurisë mund të jenë të mëdha.
Lajmet erdhën disa javë pas zbulimit të virusit Heartbleed që thuhet se ka prekur disa uebsajte dhe shërbime popullore, si Gmail dhe Facebook. Virusi ekspozoi informacione të ndryshme të llogarive, si fjalëkalimet dhe numrat e kartave të kreditit.
(Herë të lexuara: 172)
als_Latn als_Latn als_Latn als_Latn als_Latn